Os glaciars foratiaron, en as cabeceras d'as valles, fondos culs de paretz verticals, dando o suyo tipico modelau en forma d'artesa u d'U a tot o sector d'as valles ocupadas por as luengas glaciars. A la vegada, a excavación de culs y valles destruyió as cuerdas interfluvials, modeladas sobre os repuis d'as planas de cumbres, transformando-las en crenchas acutas. Amás sobreexcavoron chicotas cubetas embudiformes, as qualas en regalar-se o chelo, se convirtioron en ibons.